**Mikluševci** (rusinski **Миклошевци** [ˈmɪkloʃevt͡sɪ]), selo u sastavu općine Tompojevci. Većinsko rusinsko selo, kod Vukovara. 

Selo se nalazi u Hrvatskoj, u Vukovarsko-srijemskoj županiji.

Povijest
--------

Prvi puta selo Mikluševci se spominje 1758 godine kao Mikluševci. Naselje je imalo 30 kuća i naseljeno je sa starim vlasima iz područja plane u Srbiji.
Vjeruje se da je selo ili naselje postojalo puno prije pod nazivom Đakra za vrijeme turske vladavine na području Srijema. No materijalni dokazi odlaze dalje u povijest te govore o gusto naseljenom području manjih naselja Dražinovci, Kaiševac.
Materijalni dokazi su topola (bijela topola) stara oko 370 godina a nalazi se na sjevero zapadnom rubu naselja na križanju triju puteva koji dalje vode starim putem (prije izgradnje cesta) prema Vukovaru te prema naselju Grabovo, isto imenom jezeru i sadašnjem naselju Čakovci. Drvo je promjera 3.07 metara te se pretpostavlja da je zasađeno u tursko doba prije samog imena naselja Mikluševci. Danas je stablo simbol naselja. 

Prije turskog osvajanja ne postoje materijalni dokazi sa ovog područja osim jedne karte koja se nalazi u gradskom muzeju u Vukovaru i govori o naselju Dunbastra na jugo istočnom djelu Mikluševaca te današnjoj šumi Jelaš.
Sredinom 19. stoljeća naseljavaju se Rusini. Rusini se doseljavaju s područja Miškolca u današnjoj Mađarskoj te nose pomađarena prezimena (Čordaš, Kovać, Kolbas, Vereš, Oros i dr.) te sa područja jugozapadnih Karpata (Mudri, Ljikar, Hirjovati, Papuga, i dr.).
Naseljavanje traje oko 30 godina te dio Rusina koji dolazi ostaje u Vojvodini u Ruskom Krsturu a dio dolazi u Mikluševce. Rusina se naseljuje oko 150 obitelji ili 600 članova s obzirom da su tada obitelji bile brojnije.
Rusini šire i razvijaju naselje grade Grkokatoličku crkvu, školu te postaju većinski narod u selu koje prije Prvog svjetskog rata broje 956 članova od čega je 92 posto Rusina.
Nešto malo je ostalo pravoslavaca oko 15 kuća sa malom crkvicom.

Stanovništvo
------------

Popisom iz 2011. godine, utvrđeno je da u Mikluševcima živi 378 stanovnika.

Prema popisu iz 2001. ovdje je živjelo 486 stanovnika.

1991. godine, selo je brojalo 673 stanovnika, od čega je bilo 493 Rusina (73,25%), 76 Srba (11,29%), 49 Hrvata (7,28%), 20 Jugoslavena (2,97%), 7 Ukrajinaca (1,04%), 7 Mađara (1,04%) i 20 ostalih i neizjašnjenih.

Kulturne manifestacije
----------------------

* Mikluševačko ljeto, kulturna manifestacija Rusina i Ukrajinaca
* Kulturno umjetničko društvo Mikluševci (razni plesovi i ženska pjevačka skupina)
* Mlađa skupina dječjih plesova i pjevanja, te starija skupina plesova i pjevanja

Obrazovanje
-----------

U selu postoji četverogodišnja osnovna škola, nakon koje učenici obrazovanje nastavljaju u osmogodišnjoj školi u Čakovcima

Šport
-----

* Sportsko društvo Rusin Mikluševci
* Športsko ribolovna udruga Linjak Mikluševci

Vanjske poveznice
-----------------

* Savez Rusina i Ukrajinaca RH[*mrtav link*] Миклошевци у Отечественей войни 1991.  (PDF), 17,3 MB (Mikluševci u Domovinskom ratu)

Izvor
-----

1. ↑  Općina Tompojevci, Selo Mikluševci

  


*Ovaj nedovršeni članak o **naselju** u Hrvatskoj:* **Mikluševci** *treba dopuniti.   
Dopunite ga prema pravilima Wikipedije.*


| * p
* r
* u
Naselja u sastavu Općine Tompojevci |
| --- |
| Tompojevci • Mikluševci • Čakovci • Grabovo • Berak • Bokšić |